সাসানীয় সাম্রাজ্যের পারসিকরা সিরিয়া আক্রমণ করে হঠাৎ করে ৭ম শতাব্দীর শুরুতে। শীঘ্রই আলেপ্পোর পতন হয় খালিদ বিন ওয়ালিদের হাতে আরবদের কাছে ৬৩৭ খ্রিষ্টাব্দে। ৯৪৪ খ্রিষ্টাব্দে, এটি হামদানিদের রাজা সায়েফ আল-দৌলা অধীনে স্বাধীন আমিরশাহী হিসেবে প্রতিষ্ঠিত হয়। এরপর থেকে আলেপ্পো সমৃদ্ধির পথে এগুতে থাকে। 

৯ আগস্ট ১১৩৮ খ্রিষ্টাব্দে, এক মারাত্মক ভূমিকম্প আঘাত হানে আলেপ্পো এবং এর আশেপাশের অঞ্চলে। যদিও বর্তমানে এসে তৎকালীন ক্ষতি নিরূপণ নির্ভরযোগ্য নয়, কিন্তু বিশ্বাস করা হয় সে ভূমিকম্পে ২৩০,০০০ লোক মৃত্যুবরণ করেছিল, যা কিনা ইতিহাসের ৫ম বৃহত্তম ভূমিকম্প। 

তৈমুর লং ১৪০০ খ্রিষ্টাব্দে আলেপ্পো আক্রমণের পর এটি ধ্বংস করে দেয়। ফলে খ্রিস্টানরা শহরের প্রাচীরের বাইরে অভিবাসিত হয় এবং ১৪২০ খ্রিষ্টাব্দের মাঝে নিজেদের বাসস্থান প্রতিষ্ঠা করে উত্তর-পশ্চিম উপশহর এলাকায়। এভাবে জন্ম নেয় জেদেদেহ আবাসিক এলাকা। জেদেদেহর বাসিন্দারা ছিল মূলত দালাল শ্রেণীর লোক যারা বিদেশী বণিক এবং স্থানীয় বণীকদের মধ্যে বাণীজ্য সুগম করত। ঐতিহাসিক প্রাচীরের বাইরে ১৫শ এবং ১৬শ শতকে আরো অনেক জেলা প্রতিষ্ঠিত হয়েছিল। 

উইলিয়াম শেকসপিয়রের ম্যাকবেথ এ একজন জাদুকরীর মাধ্যমে এই শহরের নাম একবার আসে। ম্যাকবেথ লেখা হয়েছিল ১৬০৩ এবং ১৬০৭ খ্রিষ্টাব্দের মধ্যে।

জেলা এবং উপবিভাগসমূহ
ফটক
প্রাচীন শহর সংরক্ষণ
মধ্যযুগ এবং শহরের সম্প্রসারণ